**3. melléklet: *Misi mókus kalandjai* feladatlap megoldása**

1. A film megnézése közben keressetek válaszokat az alábbi kérdésekre!

a.) Milyen Misi mókus színe? Barna, farka fekete.

b.) Milyen Misi mókus testfelépítése? Négy végtagja van, kis termetű, bajusza van stb.

c.) Hol él? Erdőben él. (filmben: házban)

d.) Mivel táplálkozik? Növényekkel, gesztenyével.

1. Melyek Misi mókus belső tulajdonságjegyei, személyiségének jellemzői?

Megjegyzés: A megoldásra a gyerekek véleménye alapján több lehetőség van. A feladat a gyerekek gondolkodására irányul a témával kapcsolatban.

1. Húzzátok alá, milyen madarak szerepeltek a mesében (3 db)!

albatrosz, szajkó, bagoly, strucc, keselyű, veréb

1. Húzzátok alá, milyen emlősök szerepeltek a mesében!

kutya, ló, macska, szarvasmarha, teve, majom, szamár, víziló, egér, béka

1. Az alábbi ismertető a valódi mókusokról szól. Egészítsétek ki a szöveget a megfelelő szavakkal! Vigyázzatok, nem minden szó illeszthető a szövegbe!

*vízi, harapófogóként, fán való, lassú, csonthéjas, szemfogait, fürge, fáról fára, metszőfogait, kalapácsként*

A mókus jól alkalmazkodott a fán való életmódhoz. Rendkívül fürge, szüntelenül táplálék – [fenyő](https://hu.wikipedia.org/wiki/Feny%C5%91f%C3%A9l%C3%A9k)- és egyéb magvak, [mogyoró](https://hu.wikipedia.org/wiki/Mogyor%C3%B3) vagy [gomba](https://hu.wikipedia.org/wiki/Gomb%C3%A1k) – után kutat. Farka kormány és ejtőernyő, amikor fáról fára ugrál. Karmai lehetővé teszik, hogy lefelé éppen olyan fürgén mozogjon a fatörzsön, mint felfelé. Szájszervei alkalmasak a csonthéjas termések felnyitására. Kicsi lyukat rág a termés hegyesebbik csúcsán. Fogait vésőként alkalmazva alsó metszőfogait a lyukba mélyeszti, felső fogait a héjra préselve szétfeszíti azt. A mókus az állkapcsában lévő két metszőfogat – más [rágcsálókhoz](https://hu.wikipedia.org/wiki/R%C3%A1gcs%C3%A1l%C3%B3k) hasonlóan – oldalirányban is tudja mozgatni. Alsó fogait tehát harapófogóként vagy csipeszként használja, amikor ügyesen kipiszkálja a [dió](https://hu.wikipedia.org/wiki/Di%C3%B3) belét a burkából. Városi parkokban is – gyakran teljesen szelíden – előfordul.

(Forrás: <https://hu.wikipedia.org/wiki/Val%C3%B3di_m%C3%B3kusok>)

1. Keressetek 3 hasonló és 3 különböző tulajdonságot, jellemzőt a mesében szereplő mókus és a valódi mókus között!

A gyerekek gondolatai, kreativitása alapján sokféle megoldás lehetséges.

1. Írjatok egy 7 soros verset vagy dalt, amelyben bemutatjátok Misi mókust mint élőlényt!

A gyerekek gondolatai, kreativitása alapján sokféle megoldás lehetséges.